અમદાવાદ, તા. 6 : સુરત હોમગાર્ડમાં ફરજ બજાવતી 24 મહિલાઓ સાથે જાતીય સતામણી સહિતના માનસિક યાતનાનો ચકચારભર્યા વિવાદમાં આખરે ઉચ્ચ સત્તાધીશો દ્વારા સુરત હોમગાર્ડના કમાન્ડીંગ ઓફિસર સોમનાથ ગહેરવાલ અને મહિલા સબ ઇન્સ્પેકટર ભાવના કંથારિયાને સસ્પેન્ડ કરી દેવાયા છે. હોમગાર્ડ વિભાગની આ શિક્ષાત્મક કાર્યવાહીને પગલે રાજ્યભરમાં હોમગાર્ડઝ બેડામાં ભારે ચકચાર મચી ગઇ છે. તો, ઉપરી અધિકારી વર્ગમાં ફફડાટની લાગણી ફેલાઇ ગઇ છે.